open-index/open-wikipedia-markdown huggingface dataset:
Alfasilabarios indicos

Os **alfasilabarios indicos** u **brahmicos** forman una familia de sistemas d'escritura usatos principalment en a peninsula indica, pero tamién per altros cabos de l'Asia Central y o sud-este asiatico. Istos sistemas d'escritura son alfasilabarios (tamién ditos *abuguidas*).

## Hestoria y uso
L'orichen d'istos alfasilabarios ye en a escritura brahmica de l'antica India, probablement relacionata con os sistemas d'escritura europeus, si bien bels academicos consideran que ye indichena, talment derivata de l'antica escritura d'a val de l'Indo.

O miembro mes destacato d'a familia brahmica ye o devanagari, usato ta escribir o sanscrito y altros idiomas indios y nepalís. Un altro ye o sistema dito nagari oriental, usato ta escribir idiomas como lo bengalín u l'asamés. Altros sistemas importants son l'oriya y ogurmukhi.

As luengas dravidicas d'o sud d'a India han adaptato lo sistema brahmico a las suyas necesidaz, desembolicando-ne sistemas propios nuevos como l'alfasilabario tamil u lo telugu.

Adaptacions d'as escrituras brahmicas pueden trobar-sen igualment a idiomas d'altras familias, a defuera d'a India, prou modificatas ta encaixar con a fonolochía propia de l'idioma. Asinas ye a idiomas como lo birmano, o cambochán, o tailandés, o tibetán u lo chavanés.

L'alfasilabario siddham, d'especial importancia en o budismo perque con el s'escribioron muitos sutras, a la vegada que l'arte d'a caligrafía siddham, pervive huei per ixemplo a Chapón.

### Lista de sistemas d'escritura brahmicos

* Alfasilabario balinés
* Alfasilabario bengalín
* Alfasilabario birmano
* Alfasilabario cambochán (*khmer*)
* Alfasilabario canarés
* Alfasilabario gurmukhi
* Alfasilabario gucharati
* Alfasilabario indio (*devanāgarī*)
* Alfasilabario laosiano
* Alfasilabario malayalam
* Alfasilabario oriya
* Alfasilabario siddham
* Alsasilabario singalés
* Alfasilabario tagalo
* Alfasilabario tailandés
* Alfasilabario tamil
* Alfasilabario telugu
* Alfasilabario tibetán

## Acomparanzas entre alfasilabarios
Astí baixo puet veyer-se cuatrons acomparativos d'os principals alfasilabarios indicos. As dos primeras columnas a man ezquierda indican a pronunciación seguntes o sistema de romanización d'a biblioteca nacional de Calcuta y seguntes l'Alfabeto Fonetico Internacional. A pronunciación, en o posible, ye presa d'o sanscrito. As listas no son exhaustivas.

### Consonants

### Vocals
Se i presenta las vocals en a suya forma independient a man ezquierda de cada columna, y combinata con a correspondient consonant *ka* a man dreita.

### Numerals

## Vinclos exteriors
* Pachina sobre os alfasilabarios indicos (En anglés)
Fiemo

O **fiemo** (pron. /*fjémo*/ ~ [*fjæmo*]) (d'o latín *< FIMUS*) ye lo conchunto d'es excrementos animals emplegatos en a fertilización d'es cautivos agricolas. A sobén, a mes d'es excrementos, tamién se bi incluye restas de palla, alfalz, cazcarrias y altros materials d'es leitos d'as bestias que han estau replegatos en escobar o local. O puesto a on se disposa lo fiemo ta que madure ye clamato **femero** u **femera**.

Os excrementos mes emplegatos son os de uella, craba, u gallina, y as bonyas as de vaca u caballo. As d'es tocins gosan dechenerar-se ta formas liquidas que son clamadas purins y que han d'estar tractadas antis no sían usadas per a suya acideza quimica.

Existiba l'oficio tradicional de **[[fematero]]**, qui replegaba fiemo, en os lugars que viviban sobretot de l'agricultura, en especial d'os reganos. Caro Baroja en da notorio en a suya obra etnografica. En Alcanyiz i heba un fematero dica os anyos 50.

Con es fertilizants quimicos, o fiemo yera desplazato de l'agricultura regular, pero actualment l'agricultura ecolochica ye recuperando-lo no només per que aporta nutrients ta lo suelo sique antimás incrementa o numbro de microorganismos en a tierra.

A parola *fiemo* ye una d'as que mes significativament han quedato afixadas también en o castellano d'Aragón, amostrando o significativo sustrato aragonés que iste tien.

## Referencias

## Vinclos externos
Valgañón

**Valgañón** ye un municipio d'a comunidat autonoma uniprovincial de La Rioja en a comarca d'Ezcaray.

A suya población ye de 145 habitants (2006) en una superficie de 31,74&nbsp;km², con una densidat de población de 4,56 hab/km².

## Cheografía
A localidat de Valgañón se troba situada a 968 metros d'altaria sobre lo livel d'a mar, a una distancia de 64&nbsp;km d'a ciudat de Logronyo, a capital d'a suya provincia y d'a suya comunidat autonoma.

## Demografía

## Puestos d'intrés
### Molimentos relichiosos
* Ilesia de Nuestra Sinyora de Tres Fuents de Valgañón. Ye la ilesia parroquial d'a localidat.
* Ilesia de Sant Andreu de Valgañón.

### Espacio natural
* Grebolar.
* Sierra d'a Demanda.

## Fiestas
* 15 de mayo, romeria.
* 13 de chunio, Sant Antón de Padúa.
* 16 d'agosto, Sant Roque.
* 30 de noviembre, Sant Andreu.
Integración

En matematicas, a **integración** se relaciona con dos problemas clasicos de l'analís matematico, que no pareixen relacionatos:
*O calculo d'arias y volumens, y l'acción que una función d'una u cuantas variables les aplica a las rechions debant ditas.
*A obtención d'a **primitiva** d'una función, isto ye, trobar a función que a suya derivata ye a función dada, estando a "operación inversa" a la derivación
Os estudios de Isaac Barrow, Isaac Newton y Gottfried Leibniz, dioron forma a lo teorema fundamental d'o calculo, que amuestra la intima relación en a solución d'istos dos problemas.
Se clama integración definita a la obtención de l'aria baixo una curva, y integración indefinita a la operación inversa d'a derivación. Tamién se diz **integración** a la resolución d'una ecuación diferencial, una ecuación en a que a incognita ye una u cuantas funcions y as suyas derivatas.

## Integral indefinita
Dada una función **F(x)** tal que a suya derivata ye **F'(x) = f(x)**, allora decimos que **F** ye a **integral** u **primitiva** de **f**,  definindo asinas a integración como a inversa d'a derivación. Simbolicament se denota por
  F(x) = \int f(x)dx  

Una función dada no tien una sola integral indefinita. Por eixemplo, ta la función f(x)=x+2, as siguients funcions son todas primitivas d'a mesma:

\begin{matrix}
       F_1(x)=\frac{1}{2}x^2+2x \\
       F_1(x)=\frac{1}{2}x^2+2x+\frac{3}{2} \\
       F_1(x)=\frac{1}{2}x^2+2x+\pi
\end{matrix}

En cheneral, si **F(x)** ye una primitiva de **f(x)**, allora cualsiquier función d'a forma **F(x)+c**, estando **c** una constant cualsiquiera, ye tamién una primitiva de **f(x)**.

## Integral definita

Dada una función:

:  y = f(x) \,

se define a **integral definita entre a y b d'a función f** como l'aria **S** y se denota por:

:  S = \int_{a}^{b} f(x)dx 

Si se tien una primitiva (integral indefinita) d'a función f:

:  \int f(x)dx = F(x) 

allora

:  S = F(b) - F(a) \, 

a ista relación entre a integral indefinita y a superficie baixo a función le se clama Teorema fundamental d'o calculo integral.

O desarrollo d'a Teoría d'a mida en a Matematica ha produciu historicament diversas definicions d'o concepto d'integral
*A Integración u Sumas de Riemann, a mas conoixita.
*A integración de Lebesgue, mas cheneral pero considerablement mas abstracta, por lo que difuera d'os usos propiament academicos se limita a sobén o estudio d'o calculo integral a los relacionatos con a integral de Riemann, mas intuitiva y suficient ta la mayoría d'as aplicacions practicas.

## Se veiga tamién
*Integración numerica.

## Referencias

## Vinclos externos
*Resolución d'integrals online
Medicago sativa

L**'alfalz** u **mechada** (, L. 1753) ye una planta herbacia d'a familia d'as fabacias (también ditas leguminosas) a sobén emplegada oxuta u verda como a chenta ta o bestiar. O suyo cerclo vital pende d'o clima y d'a variedat, pero s'estendilla d'entre as 5 y las 12 anyadas. Cheneralment s'apresenta con trazas de hierba baixa pero puet plegar a fer dica 1 metro d'altaria. Fa flors de color morada.

As suyas venas gosan a estar muit fundas, a sobén de diversos metros de lonchitut, y forman nodulez que contienen bacterias metabolizadoras de nitrocheno que lis son simbiontas (chenero *[[Rhyzobium]]*). A lonchitut d'as venas guarencia que la planta pueda sobrevivir en tierra ixuta, mientres que ixa simbiosi con as bacterias permite un aproveitamiento d'o nitrocheno que altras plantas no pueden fer. Ista zaguera caracteristica li'n ha aganato l'uso en es sistemas de cautivo alternants.

Una caracteristica chenetica prou destacable d'ista planta ye que tien un chenoma tetraploide, con 4 copias de cada cromosoma, per cuentas d'as 2 que son habituals en a mayoría d'es sers vivos pluricelulars.

Ye un cautivo important en Aragón, a on d'alto u baixo ye produita a mitat d'a producción espanyola, prencipalment en a val d'Ebro, a on ye cautivata o 80 % d'a producción aragonesa. Un 80 % de l'alfaz produita en Aragón ye destinata ta a exportación como ferraina a países como China, Irán y atros paises arabes d'o golfo Persico dende o puerto seco de Zaragoza dica o puerto de Barcelona, a on ye o producto aragonés con mas exportacions.

## Fitonimia
O fitonimo *alfalz* ye un arabismo que substituyó a la denominación romanica mielca u mielga derivada d'o latín *mēdica*, nombre que feba referencia a Media, a tierra d'os medos. A denominación *mielca* u *mielga* encara existe en aragonés, pero a sobén s'aplica a atras especies d'o chenero *Medicago* diferents de l'alfalz. Plinio o Viello transmite a hipotesi d'una introducción d'esta planta en Grecia dende Persia arredol de l'anyo 490 aC cuan a Primera Guerra Medica.

## Notas


## Referencias

## Se veiga tamién
* Hierbero y pallero.
* Rebasto.
* Solero.
* Trapa.

## Vinclos externos
* ***[[Wikimedia commons|Commons]]''' tien altras informacions sobre '''[[:commons:Category:Medicago|Alfalz]]'''.
* ***Wikispecies** tien altras informacions sobre **Alfalz'''.
* Fotos d'abellas treballando en l'alfalz.
* Modificación chenetica de l'alfalz (en anglés).
* Problematica de l'alfalz cheneticament modificato (en anglés).
* GREEN FEED: Alfalfa supplier
Plutón

**Plutón** puede estar:

* Un planeta nano d'o Sistema Solar, **[[Plutón (astronomía)|Plutón]]**.
* Un dios d'a mitolochía romana, **[[Plutón (mitolochía)|Plutón]]**.
Alacón

**Alacón** ye un municipio de la provincia de Teruel, situau en la comarca d'Andorra-Sierra d'Arcos. La suya población ye de  habitants, en una superficie de 47,50 km².

## Toponimia
Bi ha tres partidas con nombre aragonés *[[Forno]]s*, *Los Planos* y *Planilla*. L'actual *Regatillo* u *Barranco de la [[muela (cheomorfolochía)|Muela]]* se deciba *Ragatiello* en 1319. Atros toponimos intresants son *La [[Boquera]]*, *Corral de los [[forón|forones]]* y *Corral del [[Boyalar|Bolar]]*. Ye intresant lo toponimo *Fondalfara* (*Font d'Alfara*) que ilustra la tendencia de l'aragonés a perder lo diftongo de *[[Fuent]]* en los toponimos composaus igual como veyemos en lo Viello Sobrarbe.

## Cheografía
Ye situau en lo semontano de la sierra d'Arcos, que tiene cimas en lo termin d'Alacón como lo Cuerno de Escoz. La mayor parte de lo termin municipal desaugua en lo Ragatiello, afluent de lo Martín.

### Mugas

## Historia
La ocupación humana ye muit antiga. I trobamos muitos covachos con pinturas levantinas y chacimientos eneoliticos y de cultura iberica.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:499
TimeAxis   = orientation:vertical
ScaleMajor = unit:year increment:100 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:470
  bar:2000 from:0 till:457
  bar:2002 from:0 till:445
  bar:2004 from:0 till:428
  bar:2006 from:0 till:406
  bar:2008 from:0 till:410
  bar:2010 from:0 till:361
  bar:2012 from:0 till:331
  bar:2014 from:0 till:314
  bar:2016 from:0 till:279
  bar:2018 from:0 till:264
  bar:2020 from:0 till:238
 


## Administración
### Reparto de concellers




### Alcaldes

## Puestos d'intrés
### Molimentos relichiosos
* Ilesia parroquial de l'Asumpción, (sieglo XVIII).
* Ermita de lo Calvario, gotico-renaixentista (sieglo XVI), que por tradición se crei que estió mesquita.
* Ermita de Sant Miguel (sieglo XVII).

### Obras hidraulicas
* Balsa de San Miguel, basa empedrada pa aproveitar l'augua de plevia y regar la huerta.

## Fiestas
* 16 d'agosto: Sant Roque.
* 29 de setiembre: Sant Miguel.

## Bibliografía
* Jose Antonio Benavente et al. *Obras hidraulicas del Bajo Aragón*. Prames. 2008.

## Referencias

## Vinclos externos
Cultura iberica

A **cultura iberica** yera una cultura que se desembolicó en l'este d'a peninsula Iberica y en o Lenguadoc dica o Roine.

A cultura iberica no tiene un orichen exterior, se formó en o mesmo puesto a on se troba a partir de substratos culturals diferents, (cultura argarica, bronce levantín, campos d'urnas catalano-aragoneses, etcetera..), y ye fácil que de luengas diferents, (indoeuropeas, basco-aquitanas, atras lenguas preindoeuropeas, etc...). Representa a cultura que teneban os pueblos indichenas costers dimpués de tener contactos comercials con pueblos d'o Mediterranio oriental, (Fenicios y Griegos), que i facioron colonias. As fuents clasicas diciban ibers a os pueblos d'esta cultura.

S'imitó o sistema politico-social d'as ciudaz-estau de fenicios y griegos, (como as *[[polis]]* griegas por eixemplo).

Existiba ceramica con torno.

Teneban escritura y un alfabeto propio, l'alfabeto iberico.

## Iberización
A iberización ye l'adquisición y expresión d'os caracters culturals definidors d'a cultura iberica y consiste en procesos rechionals multiples en os que poblacions de diferent caracter van desembolicando unas formas d'organización social mes complexa y un vehiclo d'expresión mes u menos homochenio: un arte, una tecnolochía, una luenga.

En Catalunya a iberización se fació sobre un substrato cultural con influencia d'a cultura d'os Campos d'Urnas. A presencia d'os griegos focios en Ampurias producirá una aculturación en os habitants nativos que tienen capacidat de fer tractos d'intercambio con os griegos. A iberizacion d'a val d'Ebro se produció d'una traza pareixida a Catalunya (antiga presencia d'os Campos d'Urnas y incluencia d'as colonias griegas), pero en un proceso cronolochicament posterior..

En Levant a iberización se desembolico dende un substrato cultural propio: a cultura d'o Bronce Valenciano, con influencias de poblacions venidas d'Andalucía que fundoron poblacions que dimpués no perdurarían. Os colonizadors griegos u fenicios no influyoron guaire en a evolución cultural de Levant porque cuasi no bi heba recursos minerals que lis intresasen y porque tampoco no bi heba buenos puertos maritimos.

Dimpués d'a suya formación en arias costeras a cultura iberica tenió una expansión en o centro-este peninsular, en especial por l'Ebro meyo.

Os pueblos celtas d'a meseta nord-oriental que tenioron contacto con a cultura iberica en prenioron bellacosa y desarrolloron a cultura celtiberica. No i heba una zona de muga clara entre as dos culturas, i heba una cambio progresivo.

## Chacimientos con livels de cultura iberica
*Sant Sebastià de la Guarda.
*Cabezo d'Alcalá.
*Puente Tablas.
*Grau de Castellón.
*Alarcos.
*Cerro de las Cabezas.
*Castellet de Bernabé.
*L'Alcúdia.
*Iponuba.
*Llano de la Consolación.
*Monastil.
*Puente Tablas.
*Sant Sebastià de la Guarda.
*Tolmo de Minateda.
*Ullastret.

## Referencias
Viscum album

A **visca** (f.), **visco** (m.) u **vesque** (m.) u **bres** (m.) ( (L.)) ye una planta parasita de la familia de las santalacias que vive en l'alto d'es árbols y d'es arbustos sucando-ne la sapia. Ye orichinaria d'Europa y de l'ueste y o sud d'Asia, encara que s'introdució en America d'o Norte (California en 1900 y Columbia Britanica en 1988).

Tien flors masculinas y femeninas diferenciadas, de color amariella. As suyas fruitas son lulos verdes cuan son chóvens, mientres que prenen una color mes blanquinyosa en madurar en zaguerías de l'agüerro. No son comestibles.

Es trallos creixen dende alto enta abaixo, y son vuedos per l'interior y segmentatos per nyudos con bellas pugas arredol, dividindo-se dende a suya base de forma dicotomica. As fuellas son lanceolatas, crasas y carnosas.

As suyas simients son esparcitas per es muixons y libran cuan detectan que han sito depuestas en l'alto d'una branca d'árbol con es excrementos de l'animal. Por un regular parasita especies d'árbols de fuella caduca, anque bellas subspecies son se son especializadas en colonizar pins u abez.

Ista planta tien propiedaz medecinals per un prencipio activo clamau *[[viscotoxina]]*. Tamién se li atribuyiban propiedaz machicas en a tradición celta relacionadas con a fertilidat y l'amor. Dica l'actualidat mos n'ha plegau la tradición de fer-se un beso cuan s'está debaixo d'una d'as suyas matas.

## Notas


## Referencias

## Se veiga tamién
* Vesque

## Vinclos externos
Vesque

:*Iste articlo parla sobre o vesque, que ye una substancia que s'emplegaba pa cazar [[paixaro]]s. Pa la planta epifita se veiga [[Viscum album]]*.

O **vesque** (d'o latín < *visco*) u **bres** ye cualsiquier substancia pegosa que s'emplega pa pegar-le as zarpetas a os paixaros en as modalidaz de caza con vesque, que hue son ilegals y penadas de firme en a Unión Europea.

O nombre se relaciona con o visco, a planta con a cual se feba os vesques, y comparte a radiz etimolochica con l'adchectivo «viscoso».

## Se veiga tamién

* Loseta.
* Chuelo.
* Trampa.
* Pino de vesque.

## Referencias
Santalaceae

As **santalacias** (nombre cientifico **Santalaceae**) son una familia de plantas herbacias u lenyosas, cuasi siempre hemi-parasitas con es haustorios adintro d'as riyels d'a suya planta huespet. Tienen fuellas simples, d'un regular alternas, flors inconspicuas, hermafroditas u unisexuals, de simetria bien radiada, con o periantio de 3-6 piezas. L'ovario ye infero, unilocular y con os carpels ubiertos. Os fruitos gosan estar nueces u lulos. Be n'ha unas 450 especies arredol d'o mundo.
    
### Cheneros

## Referencias

## Vinclos externos
Familia (desambigación)

A parola **familia** puet fer referencia a:

* En sociolochía y antropolochía, una **[[familia]]** como agrupación social d'individuos basada en a relación de parentesco entre éls.
* En biolochía sistematica, una **[[familia (biolochía)|familia]]** u unidat taxonomica que cuaterna diversos cheneros relacionatos.
* En matematicas, una **[[familia de conchuntos]]**.
* En lingüistica, una **[[familia de luengas]]**.
* En economía, una **[[familia (economía)|familia como a achent economico]]**.
Orden (biolochía)

En **[[biolochía]]**, una **orden** ye la unidat sistematica d'entre la clase y la familia.

D'a mesma manera que pasa con altros nivels d'a taxonomía d'os sers vivos, y per enchaque d'a gran deficultat a la ora de clasificar bellas especies, muitas órdens s'agrupan en *subórdens* y *superórdens*.

Nivels de clasificación (de mes cheneral enta mes concreto)

## Se veiga tamién

* Clasificación cientifica
* Sistema de nomenclatura binominal
* Clase (biolochía)
* Familia (biolochía)
* Chenero (biolochía)
* Especie
Clase (biolochía)

En **[[biolochía]]**, una **clase** ye una unidat sistematica y una categoría taxonomica fincada d'entre lo filo (u *Phylum*) y la orden.

Nivels de clasificación de mes cheneral enta mes concreto:

## Se veiga tamién

* Sistema de nomenclatura binominal
* Clasificación cientifica
* Orden (biolochía)
* Familia (biolochía)
* Chenero (biolochía)
* Especie
Filo (biolochía)

En **[[zoolochía]]**, o **filo**, tamién dito ***phylum*** (en plural «*phyla*») **tipo morfolochico** u **tipo organizador**, ye una categoría taxonomica fincada d'entre lo reino y la clase. S'emplega exclusivament en a división d'os reinos *[[Animalia]]* y *[[Protista]]*. En botanica (reinos *[[Plantae]]* y *[[Fungi]]*) s'emplega lo termin división per cuentas de filo. Os dos termins son equivalents, anque l'uso de lo un y l'altro se ye fixato per tradición en cada ciencia.

O filo ye la subdivisión prencipal d'o reino animal y gosa referir-se a un grupo d'animals que tienen esencialment un mesmo plan cheneral d'organización corporal. Asinas, os caragols, limacos u calamars pueden ser cuaternaus a dintro d'o mesmo filo (*[[Mollusca]]*) perque toz ellos tienen o mesmo plan basico d'organización.

Anque existen cuasi 40 filos, a mes gran d'as mayorías d'entre os animals no s'escayen si que en un d'os 9 prencipals: *[[Arthropoda]]*, *[[Mollusca]]*, *[[Porifera]]*, *[[Cnidaria]]*, *[[Plathelmyntes]]*, *[[Nematoda]]*, *[[Annelida]]*, *[[Echinoderma]]* y *[[Chordata]]*. De feito, mes d'o 80% d'as especies animals son inclusas só que en o filo *[[Arthropoda]]*. Diversos filos continen de raso d'entre una y bels (poquez) centenars d'especies, y son practicament esconeixitos ta lo gran publico.

## Nivels d'organización
Igual que pasa con altras categorías taxonomicas d'os sers vivos, perque que bi ha una necesidat de clasifica-los con a maxima fidelidat en a suya filochenia, mutos filos s'agrupan en *superfilos* y dimpués os taxons inferiors se pueden veyer agrupados en *subfilos*.

Nivels de clasificación, de mes cheneral enta mes concreto.

## Se veiga tamién
* Clasificación cientifica
* Sistema de nomenclatura binominal
* División (biolochía)
* Reino (biolochía)
* Clase (biolochía)
* Orden (biolochía)

## Notas


## Referencias
División (biolochía)

En **[[biolochía]]**, cuan se parla d'organismos que perteneixen a os reinos *[[Plantae]]* y *[[Fungi]]*, s'emplega per cuentas d'o termin *[[filo (biolochía)|phylum]]* a clasificación **división**. O valor taxonomico d'esta clasificación ye lo mesmo que con os filos en animals. As divisions a dintro d'as plantas son establitas seguindo la suya linia evolutiva y probablement ixa siga: as molsas (división *[[Bryophyta]]*), as *[[Filicophyta]]*, as codas de yeugua (división *[[Sphenophyta]]*), as cicadas (división *[[Cycadophyta]]*), o Gingko (división *[[Gingkophyta]]*), as coniferas (división *[[Pinophyta]]*), as Gnetofitas y finalment as anchiospermas (división *[[Anthophyta]]*). As anchiospermas son as plantas que fan flors que dominan o mundo actualment (aproximadament o 80% d'as especies vasculars son d'ista zaguera división).

## Se veiga tamién
*Clasificación cientifica
*Sistema de nomenclatura binominal
*Filo (biolochía)
*Reino (biolochía)
*Clase (biolochía)
Bloque Nacionalista Galego

O **Bloque Nacionalista Galego** (en gallego; *Bloque Nacionalista Gallego* en aragonés) ye un frent politico formato por militants individuals. Coexisten drento de BNG cuantos grupos y partius organizatos y reconoixitos como tals por o propio BNG y en cualos pueden militar os militants de BNG.

O BNG naixió con a intención d'aglutinar en o suyo interior toda l'ampla gama ideyolochica d'o nacionalismo gallego. Por ista razón, a suya organización ye frentista. Drento d'él conviven partius nacionalistas que tienen as suya propias asambleas y os suyos propios secretarios chenerals.
Etnolochía

A **etnolochía** (d'o griego *ethnos*, "pueblo") ye una ciencia social u branca de l'antropolochía que estudeya las diferents poblacions y sociedaz humanas, analizando-ne y acomparando-ne os oríchens, a distribución cheografica, os idiomas, as creyencias y la estructura social. Tien entre os suyos obchectivos a reconstrucción d'a historia humana, a formulación de leis sobre a cultura y o cambio cultural, y a formulación de cheneralizacions sobre a naturaleza humana.

Bien que se la considera adintro d'o campo de l'antropolochía, a etnolochía ye considerata a bels puestos una disciplina cientifica den d'as zaguerías d'o sieglo XVIII, encara que aplicable ta cualsiquier estudio acomparativo de grupos humans.

## Etnologos famosos y destacaus
* Marc Augé.
* Eudald Carbonell.
* Fritz Graebner.
* Os chirmans Grimm.
* Claude Lévi-Strauss.
* Bronislaw Malinowski.
* Wilhelm Schmidt.
Lega Nord

A **Lega Nord** (*Liga Norte* en aragonés) ye un partiu politico d'Italia fundau por Umberto Bossi, que conta con refirme exclusivament en as rechions d'o norte d'Italia.

Actualment o programa electoral d'a *Lega Nord* proposa a descentralización y a federalización d'o país, por meyo d'un proceso de devolución de competencias que actualment només exerce o estau italiano.

## Vinclos externos
Pachina web oficial d'a ''Lega Nord''.

## Referencias
Crivillén

**Crivillén** ye un municipio de la provincia de Teruel y de la comarca d'Andorra-Sierra d'Arcos. La población suya ye de 71 habitants (2017) en una superficie de 42,04 km² con una densidat de población de 1,69 hab/km².

## Cheografía
### Mugas

## Toponimia
Lo toponimo *Crivillén* presenta la terminación *[[Terminación -én (toponimia)|-én]]* indicadora de propiedat y se remonta a *CARVILIANUS* propiedat de *CARVILIUS*, estando cognato de lo toponimo valenciano *[[Crevillent]]*. Manimenos, Agustín Ventura Conejero interpretó los dos toponimos de latifundio a partir d'un **CRIVILIANUS*.

Ye un lugar con muitos microtoponimos en aragonés y con fonetica aragonesa: *Balsa de Val de la Roya*, *Val de Lecina*, *Terreno Zampán*, *[[Los Montalbos|Montalbos]]*, *Capotín*, *La [[muela (cheomorfolochía)|Muela]]*, *Penya el Regollo*, *Barranco la Frasinuela*, *Penya de las Moratiellas*, *Los [[Valello]]s*, etc...

Ye interesant *Los Valellos* 
ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:140
TimeAxis   = orientation:vertical
ScaleMajor = unit:year increment:28 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:133
  bar:2000 from:0 till:128
  bar:2002 from:0 till:118
  bar:2004 from:0 till:113
  bar:2006 from:0 till:110
  bar:2008 from:0 till:95
  bar:2010 from:0 till:93
  bar:2012 from:0 till:88
  bar:2014 from:0 till:75
  bar:2016 from:0 till:71
  bar:2018 from:0 till:68
  bar:2020 from:0 till:86
 


## Administración
### Reparto de concellers

### Alcaldes

## Personalidaz naixidas de Crivillén
*Categoría principal:* Naixius de Crivillén.
Lo escultor Pablo Serrano ye naixiu de Crivillén.

## Fiestas
*30 d'agosto, Sant Chil.
*11 de noviembre, Sant Martín.

## Referencias

## Bibliografía
* Eduardo Viñuales Cobos (coordinador): *Red natural de Aragón. nº 23, Andorra-Sierra de Arcos* Prames, 2008.
* David Saz Alquézar, Fernando J. Galve Juan: *Andorra-Sierra de Arcos*. *Colección RUTASCAI por Aragón*. nº 32. CAI. 2005.

## Vinclos externos
*Diccionario de Crivillén.
Gargallo

**Gargallo** ye un municipio d'a provincia de Teruel, situato en a comarca d'Andorra-Sierra d'Arcos y partiu chudicial de Teruel. A suya población ye de 105 habitants (2007) en una superficie de 30,1 km², con una densidat de población de 3,49 hab/km².

## Cheografía
Ye situato en o semontano d'a Sierra de Sant Chust, a mán d'o naixedero d'o río Escuriza, y a 105 km de distancia de Teruel, a capital d'a suya provincia y partiu chudicial.

### Mugas

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:138
TimeAxis   = orientation:vertical
ScaleMajor = unit:year increment:28 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:131
  bar:2000 from:0 till:121
  bar:2002 from:0 till:127
  bar:2004 from:0 till:112
  bar:2006 from:0 till:101
  bar:2008 from:0 till:106
  bar:2010 from:0 till:118
  bar:2012 from:0 till:122
  bar:2014 from:0 till:110
  bar:2016 from:0 till:102
  bar:2018 from:0 till:89
  bar:2020 from:0 till:97
 


## Administración
### Reparto de concellers




### Alcaldes

## Molimentos
*Ilesia parroquial d'a Piedat, d'o sieglo XVIII.
*Ermita de Sant Blas, d'o sieglo XVIII.

## Fiestas
*3 de febrero: Sant Blas.
*16 d'agosto: Sant Roque.

## Referencias
Il-ha-Gwilen

**Il-ha-Gwilen** (35) (en francés *Ille-et-Vilaine*, en bretón *Il-ha-Gwilen*) ye un departamento francés situato en a rechión de Bretanya y que la capital en ye a ciudat de Roazhon.

A suya población ye de 903.400 habitants (1999) en una superficie de 6.878 km², con una densidat de población de 79 hab/km².

En fan parte 4 districtos, 53 cantons y 352 comunas.
Finisterre (Francia)

:*Iste articlo ye sobre o departamento [[Francia|francés]] de *'Finisterre**. Ta la localidat [[Galicia|gallega]] se veiga [[Finisterre (A Corunya)]] , ta atros usos se veiga a pachina de desambiagación [[Finisterre]]''.

**Finisterre*' (en [[Idioma francés|francés]] *Finistère*, en [[Idioma bretón|bretón]] *Penn ar Bed*) ye o [[Departamentos de Francia|departamento]] numero 29 de [[Francia]], situau en a parti mas occidental de [[Bretanya]].

Muga a lo norte con a [[canal d'a Manga]], a lo sud con o departamento de [[Mor-Bihan]], a l'ueste con l'[[oceano Atlantico]] y a l'este con o departamento de [[Costas d'Armor]]. O suyo nombre francés deriva d'o [[latín]] "finis terrae", que significa *fin d'a tierra''; o suyo nombre en bretón significa prencipio d'o mundo.
Mor-Bihan

**Mor-Bihan** (56) (en bretón *Mor-Bihan*, en francés *Morbihan*) ye un departamento francés situato en a rechión de Bretanya. Debe o suyo nombre a lo golfo de Mor-Bihan, que en bretón significa «mar chicot», de *mor*, o mar, y *bihan*, chicot. A prefectura (capital) ye Gwened
Pugart

O **pugart** ye una ferramienta agricola relacionada con os ixaus y as ixadas que sirve pa escardar as malas hierbas y bater a tierra, y s'emplega especialment pa desenronar hortalicias que creixen enronadas, como as trunfas y as cebollas. En a valle de Vio tamién se documenta o nombre d**'ixata de ganchos**. O bigós ye una ferramienta parellana perteneixient a la mesma familia.

Consiste en un tozuelo de metal que, como os d'es ixaus, s'achusta en l'extrimo d'un astil u mango gracias a que tiene una trasca circular, de forma que a fuella de metal queda alto u baixo perpendicular a o mango. Este tozuelo tiene dos «pugas», por cuentas d'estar plano como en atras ferramientas de a mesma familia, o que lo de millor fender en tierra por entre as venas d'as plantas, sin arribar a tallar os tuberculos como sí que gosa pasar con os ixaus plans. Contino, tirando un poquet u fendo ceprén, se ranca la planta de forma mas fácil.

Rudolf Wilmes describió que en a valle de Vió s'emplegaba pa remover o fiemo. Tamién diz que en gascón biarnés se documenta con o nombre de «*puàr*».

## Notas


## Referencias

## Se veiga tamién
*Bigós.
*Ixada.
*Ixuela.
Canal d'a Manga

A **canal d'a Manga** (en anglés *English Channel*; en francés *La Manche*) fa parte de l'oceano Atlantico y o comunica con a mar d'o Norte. Situata a l'ueste d'Europa, desepara o nord-este de Francia d'a isla de Gran Bretanya.

O suyo punto mas estreito ye en o paso de Calais (tamién dito estreito de Dover), a on nomás 34 kilometros de distancia deseparan Dover d'o cabo francés Gris-Nez.

A o sud-ueste d'a canal, amán d'a costa francesa de Normandía, bi ha unas islas ditas islas Anglonormandas, perteneixients a o Reino Uniu. A isla francesa d'Ouessant, debant d'a costa bretona, marca o cabo occidental d'a canal. En a zona sud d'a canal i destaca a peninsula de Cotentin.

O nombre aragonés d'a canal proviene d'o francés, en que *la Manche* quiere dicir "a manga". Iste mesmo significato ye o que s'ha conservato en l'alemán (*Der Ärmelkanal*), en portugués (*Canal da Mancha*), en italiano (*la Manica*), en catalán (*la Mànega*) u mesmo en esperanto (*Manika Markolo*), a diferencia de l'anglés, que le diz "canal anglés" (*English Channel*) u o neerlandés, que diz simplament "a canal" (*Het Kanaal*); o castellano, curiosament, adapta a forma francesa nomás foneticament pero sin de conservar-ne o significato orichinal, ya que *Canal de la Mancha* no fa referencia a denguna manga.

## Vinclos externos
Aragonés occidental

L**'aragonés occidental** ye l'aragonés que se charra en bellas vals occidentals y en o Prepireneu y Depresión Meya Pirenenca a o sud d'estas vals. En un sentiu amplo (y sin parar cuenta en a propuesta de clasificación d'as parlas altoaragonesas en cuatre brancas), l'aragonés occidental tamién comprendería l'aragonés d'a cuenca d'o Galligo, (o tensino con o panticuto, l'aragonés d'a Tierra de Biescas, l'aragonés de Sobrepuerto y l'aragonés d'o Sarrablo),

## Fonetica
*Sonorización d'as oclusivas xordas intervocalicas latinas, con casos de conservación d'estas oclusivas xordas como *[[gramito]]*, *[[espata]]* y *[[Vulpes vulpes|raposa]]*, que no tienen por qué estar chenerals y que pueden presentar continación territorial en l'gascón pirenenco.
*Cuasi no quedan casos de sonorización dezaga liquida, como en *[[chungo]]*.
*Por o suyo aislamiento mes gran l'ansotano y o cheso conservan millor que as atras parlas occidentals variants foneticas arcaicas como *sartana* u diferents de l'aragonés cheneral como *arreguir* (*reyir* en chaqués y atras variants).

## Morfolochia
*Participios en *-au*, *-iu*.
*Pronombres personals plurals de 1º y 2º persona *nos* y *vos* igual que en aragonés medieval.
*Pronombre personal de dativo *li*, *lis*.
*Se conserva a particla pronomino-adverbial de locativo, y conserva a suya -b- latina: IBI > *[[Pronombre adverbial i/bi/ie en l'aragonés|bi]]*
*A morfolochia aragonesa se conserva bien en especial en Ansó y Echo.

## Lexico
Trobamos palabras diferents de las d'as vals orientals y que gosan plegar dica Tena, Biescas y Guarguera. Se clava entre parentesi os equivalents en aragonés oriental pa que se pueda fer a comparación: 
:*[[Almadía]]* (*navata*), *alora*/*allora* (*alavez*), *beroyo* (*bonico*), *canaril* y *[[calderizo]]* (*cremallo*),  *chimorriar/chimorriar-se* (*sulsir/sulsir-se*), *clamar/clamar-se* (*decir/decir-se*), *[[Sus scrofa domesticus|cochín]]* (*tocín*), *[[corniza]]* (*tizón*), *[[Mallata|cubilar]]* (*mallata*), *fablar* (*parlar*), *[[Fraxinus|fraxín]]*, *gaimar* (*ploramiquiar*), *[[Tranco|gainada]]* (*tranco*), *[[Taixugo|melón]]* (*taixón*), *[[Zea mays|milloca]]* (*panizo*), *[[Ovis orientalis aries|ovella]]* (*uella*), *[[paxaro]]* (*paixaro*/*muixón*), *emplir/umplir* (*plenar*).

S'emplega bella exprisión diferent que en a zona oriental:
**A ormino* (y no pas *a sobén*).

Anque i hai un lexico propio de l'aragonés occidental, as buegas no son claras y i hai puestos y dica comarcas do ye tipico lo solapamiento d'elementos de lexico occidental con atros de lexico oriental, como Sobrepuerto y a Guarguera.

## Variedaz
*Aisino.
*Ansotano.
*Aragüesino.
*Chaqués.
*Cheso.

## Referencias

 
## Bibliografía
*  Francho Chabier Nagore Laín: *[[El Aragonés Hoy]]*. Ibercaja y Consello d'a Fabla Aragonesa, 1989.
*  Anchel Conte et al.: *[[El aragonés identidad y problemática de una lengua]]*. Colección Aragón. Librería general.
*  Chabier Tomás Arias: *[[El aragonés del biello Sobrarbe]]*. Instituto de Estudios Altoaragoneses, 1999. ISBN 84-8127-095-4
Río Aragón Subordán

L**'Aragón Subordán** ye un río aragonés afluent de l'Aragón. Naixe en a Sierra Vernera y trescruza a Selva d'Oza y a Val d'Echo, recorrendo 50 km. Forma a dita *Boca d'o infierno*

As localizaz por an pasa son Echo, Embún, Xabierregai y Puent d'a Reina, lugar en que o río desemboca en o río Aragón.

O suyo prencipal afluent ye o río Osia, que trescruza a val d'Aragüés.

## Referencias
Capra aegagrus hircus

A **craba**; d'o latín (L., 1753)) ye un mamifero artiodactilo herbivoro y domestico d'a familia Bovidae, en a subfamilia Caprinae, concretament una subspecie domesticada de *[[Capra aegagrus]]*.

## Descripción

Anque existen bellas 300 variedaz de crabas, y a mayoría varían en a mida y o peso, se considera que as dimensions d'a craba domestica oscilan d'entre os 15 kilos que fan cualques razas enanas dica os mas de 60&nbsp;kg que han gosau fer bels bucos d'as razas mas granizas.

Tienen diferents colors de pelache, que van dende o blanco palomo dica o negro muino, en pasando por todas as variants de grisos y marrons, martos, soros y rubios. En i ha muitas que son malladas de cualsiquier color sobre blanco.

Todas as razas de crabas tienen dos cuernos, anque puntualment en puede naixer eixemplars a os que nunca les creixen, y belatros que en tienen mas de dos (de forma muit excepcional) estando o numero maximo que s'ha documentau os que teneba una craba que en teneba ueito. En a craba, os chens que garantizan l'herencio de cuernos van muit achustaus con os que determinan a maduración d'os organos sexuals en o feto, de forma que ha estau imposible conseguir linaches de crabitos sin cuernos pus cuan se fa buquir una craba sin cuernos con un buco que tampoco en tiene, os crabitos naixen, en un porcentache elevadismo de casos, como estadíos inter-sexuals y vacivos.

As crabas son herbivoros remugants, como toz os bovidos, o que quiere dicir que zaga de a inchesta tornan a vomecar-se a pastura dica la boca, a on que a mastican. Como toz os remugants, se meten a amurriar con frecuencia. As crabas son conoixidas por consumir a pastura mas bastiza y dura que belatros remugants domesticos, como as uellas, desaprofitan.

## Historia

Se piensa que a craba fue un d'os primers animals de domesticar-se, con bels 7.000 u 8.000 anyos d'historia domestica. Se'n ha trobau restas sub-fósils en Orient Meyo, en os chacimientos neoliticos de Chericó, Chogha, Mami, Cheitún y Cayonu.

D'alcuerdo con estudios cheneticos feitos en os anyos recients, todas as crabas muestran bagache chenetico de *[[Capra aegagrus aegagrus]]*, un bucardo salvache que vive encara en l'actualidat en as montanyas d'Asia Menor, por o que se suposa que a craba domestica dimana d'eixemplars domesticaus d'aquel animal.

## Imáchens

Imachen:Cabra anã.JPG|O masclo d'a craba ye o buco.
Imachen:Baby goats jan 2007.jpg|A cría d'a craba ye o crabito.
Imachen:Capra aegagrus hircus.JPG
Imachen:Hausziege 02.jpg
Imachen:Capra aegagrus hircus Misha.jpg
Imachen:Cabra en Aldea Grande, Santa Cruz de Ribadulla, Vedra 2.jpg
Imachen:Capra hircus.jpg
Imachen:Goats in Tanzania 1325 Nevit.jpg|Un rabanyo de crabas ye una crabada.
Imachen:Goat heart 01.jpg|Corazón de craba.


## Ditos y mazadas
**«As crabas y os boyateros pa ... no velos»*.
**«Fincas de correquetecagas, pa labrar con crabas»*.

## Notas


## Referencias

## Se veiga tamién
*Mai (ganato)
*Ganato vacivo

## Vinclos externos
Buco

:*Iste articlo ye sobre o *'masclo d'o chenero Capra**. Ta o buco como animal mitolochico se veiga [[buco (mitolochía)]].''

O **buco** (d'o [[superstrato francico en aragonés|francico]] <*''bukk'' u d'o [[celtismos en aragonés|galo]] <*''bucco'') ye o [[masclo]] adulto d'as diferents especies d'o [[chenero (biolochía)|chenero]] ''[[Capra]]'' y, mas especificament, d'a [[craba]] domestica (''Capra aegagrus hircus''). En muitos [[lugar]]s de as [[comarcas d'Aragón|comarcas]] mas occidentals d'[[Aragón]] se conoix a parola **boque''' ta nombrar a istos animals.

En aragonés, a l'acción de cubrir-se a craba con o buco se le diz «buquir», y cuan a craba frembra ye receptiva a o masclo, se diz que ye «buquidera». O verbo «buquir» s'emplega tamién, de forma muit coloquial, ta referir-se a l'acto sexual en os sers humans.

## Se veiga tamién
* Crabito.
* Crabito primal.
* Caloyo.
* Segallo.
* Choto.

## Referencias
Buei

Un **buei** (pronunciau /'gwej/~/'bwej/) u **bou** (d'o latín <*BOVE*) ye o nombre como se conoix especificament a os masclos de a especie *[[Bos taurus]]* que s'ha capau chóvens, por contraposición con o toro, que ye un masclo adulto intacto.

## Ditos y mazadas
**«o buei farto nunca s'acuerda d'o laso»*
**«o buei manso mata a l'amo»*
**«o buei viello ranca a bolomaga»*

## Se veiga tamién
*Bimardo.
*Toro.
*Vetiello.
**[[Bos taurus]]*.
*Ganadería bovina.
*Cordero.
*Mardano.
*Latón (tocín).
*Verro.
*Fraixenco.
*Crabito.
*Buco.

## Referencias

## Vinclos externos
Politeísmos indoeuropeus

Os **politeísmos indoeuropeus** tienen una estructura trifuncional u trazas d'esto, seguntes o modelo de Georges Dumézil.

**1º Función**: dioses sobirans

**2º Función**: dioses guerrers

**3º Función**: dioses d'a fertilidat, casa, familia, ect...

## Formas de Paganismo indoeuropeu
Son relichions etnicas u estatals, asinas bi ha una relichión pagana indoeuropea pa cada civilizacion u aria cultural indoeuropea, destacando-ne estas:
*Relichión celtohispana
*Relichion celta cheneral u Druidismo
*Relichión romana
*Relichión chermana
*Relichión escandinava
*Relichión eslava
*Relichión balta
*Relichión griega
*Relichión helenistica
*Relichión hitita
*Relichión iranica prezoroastrica
*Relichión vedica u vedismo
Cabra

**Cabra** puede estar:

* **[[Cabra (Cordoba)]]**, un municipio d'a provincia de Cordoba.
* **[[Cabra (Teruel)]]**, nombre medieval de Castel de Cabra, en as Cuencas Meneras (Teruel).
* **[[Cabra de Mora]]**, un lugar situato en o Sud de Teruel.
* **[[Cabra del Camp]]** un municipio d'a provincia de Tarragona.
* **[[Cabra del Santo Cristo]]**, un municipio d'a provincia de Chaén.
* **[[Río Cabra]]**, un río d'o Norte de Teruel, afluent d'o Río Martín.
* **[[Río Cabra (Cordoba)|Río Cabra]]**, un río de Cordoba, que naixe en a ciudat homonima.
* A **[[craba]]** u **crapa**, mamifero artiodactilo.
Amaral

**Amaral** ye un grupo musical zaragozano formau por Eva Amaral (voz y compositora) y Juan Aguirre (guitarra y compositor). O suyo estilo musical se podría clamar pop rock, pero fusionau con ritmos latinos, sintetizadors, y con letras d'alto conteniu poetico.

## Discografía
* *[[Amaral (disco)|Amaral]]* (1998).
* *[[Una pequeña parte del mundo]]* (2000).
* *[[Estrella de mar]]* (2002).
* *[[Pájaros en la cabeza]]* (2005).
* *[[El comienzo del big bang]]* (DVD) (2005).
* *[[Gato negro, Dragón rojo|Gato negro♦Dragón Rojo]]* (2008).
* *[[La barrera del sonido]]*, DVD Recopilatorio (2009).
* *[[Hacia lo salvaje]]* (2011).
* *[[Nocturnal (disco)|Nocturnal]]* (2015).
* *[[Salto al color]]* (2019).
* *[[Dolce Vita (disco d'Amaral)|Dolce Vita]]* (2025).

## Referencias

## Enlaces
*  Web oficial.
*  Web no oficial.
Chosa

**Chosa** (*Josa* en castellano) ye un municipio de la provincia de Teruel, situato en la comarca de las Cuencas Meneras. La suya población yera de 44 habitants (2010), en una superficie de 28,2 km².

## Cheografía
Ye situato chunto a lo río Cantalera, amán de lo entibo de Cueva Foradada.

### Mugas
Lo suyo termin municipal muga con Arcaine, Obón, La Foz de la Viella, Cortes d'Aragón y Muniesa.

## Historia
En 1489 perteneixeba a la sobrecullida de Mont Albán, pero en lo fogache de 1495 figura como una localidat de la sobrecullida de Daroca.

## Toponimia
En a Edat Meya s'escribiba *Iosa* o *Yosa*.

### Toponimia menor
Bi ha microtoponimos en aragonés: *[[río de la Cantalera]]*, *río Sus* (¿Río de Sus?), *Barranco de Valefondos* y una partida dita *La Ripera*; y toponimos castellanizaus pero con trazas aragonesas: *[[El Focino (Chosa)|El Focino]]* / *El hocino*, *Las Fontanillas*, *La Covatilla* y un mont dito *Coronillas*. Bi ha bel toponimo con fonetica mozarabe como *[[El Cabecho]]*.

En textos medievals de lo sieglo XV trobamos una mayoría de microtoponimos en aragonés: *[[La Talaya (Chosa)|La Atalaya]]*, *La [[Torreta]]*, *barranco Ruvio*, *barranco el Pudio*, *El Campiellyo*, *collado Marigil*, *El Cañizar*, *La Casiella*, *Carpalbo*, *El Cucallon*, *La Canyada el Cabeçillo*, *El [[Carrascal]] Plano*, *Canyada la Frayra*, *[[Canyada]] el Pozo*, *Las [[Crucellada]]s*, *La [[Defesa|Dehesa]]*, *Campo y Barranco el [[Chinebro|Ginebro]]*, *La [[Filada]] Matheu*, *Los [[Fontanar|Fontanal]]es*, *La Huesta de la Cueva*, *Lomellas de la Ferrada*, *Foias los Azures*, *[[Penya Foradada (Chosa)|Penya Foradada]]*, *Los [[Quinyón|Quiñon]]es*, *[[Tormacal|Tromadal]]*, *Los [[Parral]]es*, *[[Regallo]]*, *[[Penya Roya (Chosa)|La Penya Roya]]*, *El Pont[[sufixo -arrón|arrón]]*, *Las Riperas*, *El Regatón*, *La Piedra Blanqua*, *Santa Lucía*, *La Salceda*, *Umbría de las Moreras*, *La Viña el Chopo*, *El Río*, *La [[Bega|Vega]]*.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:50
TimeAxis   = orientation:vertical
ScaleMajor = unit:year increment:10 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:45
  bar:2000 from:0 till:39
  bar:2002 from:0 till:36
  bar:2004 from:0 till:30
  bar:2006 from:0 till:39
  bar:2008 from:0 till:33
  bar:2010 from:0 till:34
  bar:2012 from:0 till:38
  bar:2014 from:0 till:36
  bar:2016 from:0 till:34
  bar:2018 from:0 till:34
  bar:2020 from:0 till:34
 


## Administración
### Reparto de concellers



### Alcaldes

## Puestos d'intrés
* Ilesia de l'Asumpción, sieglo XVIII.
* Museu paleontolochico.
* Museu d'a moto.
* Lo Focino.

## Fiestas
* 16 d'agosto, Sant Roque.
* 13 d'aviento, Santa Lucia.

## Referencias
Alta Saona

L**'Alta Saona** (70) (en francés: *Haute-Saône*) ye un departamento francés situato en a rechión de Borgonya-Franco Condau. Debe o suyo nombre a lo río Saona.

A suya población ye de 299.732 habitants (1999) en una superficie de 5.360 km², con una densidat de población de 43 hab/km².

A suya capital ye en a ciudat de Vesoul, y en fan parte 2 districtos, 32 cantons y 545 comunas.

## Toponimia
A palabra Saona se troba en o "Libro d'o Trasoro":
Territorio de Belfort

O **Territorio de Belfort** (90) (en francés: *Territoire de Belfort*) ye un departamento francés situato a l'este d'o país, en a rechión de Borgonya-Franco Condau.

A suya población ye de 142.444 habitants (2007) en una superficie de 609 km², con una densidat de población de 233,89 hab/km².

A suya capital se troba en a ciudat de Belfort, y en fan parte un districto, 15 cantons y 101 comunas.
Val d'Aosta

A **Val d'Aosta** (en italiano *Valle d'Aosta*, en francés *Vallée d'Aoste*, en arpitano: *Vâl d'Aoûta* ) ye una rechión situata en o nord-ueste d'Italia, a rechión mas chicota. Muga con Francia a l'ueste, con Suiza a lo norte y con a rechión d'o Piemont a lo sud.

A rechión tien una superficie de 3.264 km² y una población de 113.000 habitants (parcialment francofonos). A capital d'a rechión ye Aosta, encara que en a rechión bi ha 74 comunas. A Val d'Aosta se comunica con Chamonix en Francia a traviés d'o *[[túnel de Montblanc]]*.

## As luengas d'a Val d'Aosta
A luenga que s'emplega ta l'administración rechional ye a luenga francesa, encara que a población d'a val charra l'idioma francoprovenzal (u arpitán). Sindembargo, o proceso d'escolarización y a immigración de chents de luenga italiana en o sieglo XX han feito que o italiano tienga mas presencia en a rechión. O Gubierno autonomo d'a Val d'Aosta tien politicas ta la protección d'o francés como elemento cultural propio d'a rechión.

## Vinclos externos

* Pachina web oficial d'a Val d'Aosta.